**Pressemeddelelse Grenaa / 28.04.2017**

**Ny mand i spidsen for Operations hos førende emballagevirksomhed**

**D. 1. maj 2017 tiltræder den 45-årige Jesper K. Frederiksen fra Danish Crown stillingen som Operations Director hos emballagevirksomheden DS Smith Packaging Denmark.**

Jesper K. Frederiksen indtræder samtidigt i den danske ledelse hos DS Smith, hvor han vil have det fulde ansvar for Operations i Danmark, som bl.a. indebærer produktion, kvalitet og arbejdsmiljø på tværs af lokationerne i Grenaa, Taulov og Vejle.

Jesper har igennem næsten to årtier arbejdet i ledende internationale roller i Produktion, Supply Chain, Kundeservice og LEAN – blandt andet hos Mascot, Akzo Nobel Salt og senest i Danish Crown.

Administrerende direktør hos DS Smith Packaging Denmark, Thomas Kure Jakobsen, der også har det overordnede ansvar for emballagevirksomhedens nordiske aktiviteter, glæder sig til samarbejdet. *”Jesper får en stor rolle i forhold til fortsat at sikre emballageløsninger af den højeste kvalitet med en hurtig leveringstid til vores kunder,”* siger Thomas Kure Jakobsen. Han fortsætter: *”Jesper har en stor portion erfaring i bagagen, og han passer godt ind i vores virksomhedskultur. Jeg er sikker på, at han vil bringe stor værdi til DS Smith til glæde og gavn for vores virksomhed og ikke mindst vores kunder.”*

**Info og kontakt**

Thony Bruun Jensen

Communication Manager, DS Smith Danmark

T: +45 72 14 92 26

E: thony.bruun.jensen@dssmith.com

***Om DS Smith***

*DS Smith er Danmarks førende producent af genanvendelige, kundespecifikke emballage- og displayløsninger, der tilfører kunderne værdi i hele forsyningskæden, lige fra bedre produkteksponering i butikkerne til optimering af lager og logistik. DS Smith Danmark tæller ca. 680 medarbejdere fordelt på 8 lokationer og har en årlig omsætning på ca. 1,1 mia. kroner.*

*DS Smith Danmark er en del af den engelske emballagekoncern DS Smith Plc, der med 26.000 medarbejdere i mere end 36 lande er en af Europas førende producenter af genanvendelige emballageløsninger.*

Læs mere på [www.dssmithpackaging.dk](http://www.dssmithpackaging.dk) eller [www.dssmith.com](http://www.dssmith.com)